
	עמוד במכרז
	סעיף
	שאלה
	תשובה

	1. 
	20
	10.2.1
	תנאי  הסף המופיעים בסעיף הנ"ל פוגעים בחופש התחרות ולמעשה "תופרים" את המכרז לחברה העובדת עם המשרד כיום.
1. הדרישה לפריסה ארצית עבור לקוח אחד הינה לא הגיונית ומותאמת לאותה החברה ה העובדת כיום במכרז, לחברתינו וגם לחברות אחרות נסיון רב בפריסה ארצית מול גופים ציבוריים ומשרדי ממשלה רבים, מבוקש לשנות את תנאי הסף כך שלא יתיחסו ללקוח אחד בלבד
	הבקשה נדחית.

השירותים עבור המשרד נדרשים בפריסה רחבה.

תשומת לב המציעים כי המונח פריסה ארצית בתנאי הסף, דורש להראות מתן שירות בישוב אחד בכל אחד מהמחוזות.



	2. 
	20
	10.2.1
	המכרז הינו מכרז למתן שירותי הקלדה, תמלול, הקלטה ותרגום, בתנאי הסף יש התיחסות רק לתחום ההקלטה והתמלול ואין כל התיחסות לתחום התרגום וההקלדה מדוע?
מבוקש להוסיף תנאי סף רלוונטיים גם לתחומים הנ"ל ובנוסף כפי שמקובל במכרזים אחרים של משרדי ממשלה , לאפשר התמודדות בשניים או בשלושה סלים:1. הקלטה ותמלול 2. תרגום 3. הקלדה
	הבקשה נדחית.

שירותי התרגום וההקלדה אינם בהיקף משמעותי למשרד ועל כן, לא מצא המשרד צורך לדרוש ניסיון משמעותי קודם בתנאי הסף, וזאת, על מנת לאפשר תחרות.

	3. 
	14
	3.10
	נבקש להוסיף שבטרם ביצוע הקיזוז, תימסר התראה סבירה לספק ותינתן לו אפשרות לתקן.
	הקיזוז בהתאם לסעיף זה מבוצע בגין אי ביצוע פעולות כנדרש שבוצעו בעבר.

לכן אין משמעות למתן התראה סבירה לספק על מנת שתינתן לו האפשרות לתקן.

הבקשה נדחית.

	4. 
	15
	3.10.2
	נבקש לתקן את מפתח הפיצוי המוסכם ל-500 ש"ח לכל תלונה מתועדת לאיכות הקובץ.
אספקת קובץ מתורגם – יש להתייחס להיקף הקובץ מקובל לפי מפתח של עד 10 עמודים ליום עבודה.
איכות תמלול – יש להוסיף לאחר שהתלונה הובאה לידיעת הספק והוא לא תיקן את הליקויים.
	מקובלת הבקשה לתיקון ל-500 ₪.
מלבד זאת, המשרד יתייחס להפרות בהתאם למבוקש בתנאי המכרז ובהתאם לנסיבות כל מקרה.

	5. 
	30
	12
	נבקש לתקן את ההתראה בדבר הפרה לארבעה ימי עסקים. 
נבקש לקבל התראה סבירה בדבר חילוט הערבות הבנקאית.
	ההחלטה בנוגע לחילוט הערבות תתקבל רק לאחר מתן זכות טעון.

המילים "ללא כל התראה" בסיפא סעיף 12.4 להסכם-ימחקו מההסכם.

יובהר כי הפיצוי המוסכם בסעיף זה יחול רק על מקרים שאינם נמנים על המקרים המפורטים בסעיף 3.10 במכרז.

יתר המבוקש בשאלה אינו מקובל.

	6. 
	32
	16
	נבקש להוסיף שבטרם ביצוע הקיזוז, תימסר התראה סבירה לספק ותינתן לו אפשרות לתקן.
	סעיפי ההסכם יופעלו בהגינות ובסבירות.

הבקשה נדחית.

	7. 
	32
	18
	נבקש לשנות כך שאחריות הספק והמשרד בנזיקין תיקבע על פי דין. 
נבקש להחריג מאחריות הספק מקרים שנזק נגרם כתוצאה מרשלנות או פעולה בניגוד לדין או להסכם של המשרד או מי מטעמו. במקרים כאלה המשרד ישפה את הספק בגין הוצאותיו.
נבקש להוסיף סעיף, כמקובל בתחום השירותים, כי הספק לא ישא באחריות לנזק עקיף ו/או תוצאתי לרבות אובדן הכנסה ו/או רווח.
נבקש להוסיף כי שיפוי יהיה בגין הוצאות סבירות בלבד.
במקרים ששיפוי נדרש בגין תביעה של צ"ג: חובת השיפוי מותנית בכך שהמשרד הודיע לספק על כל תביעה, יאפשר לו להתגונן ולא יתפשר ללא אישורו מראש ובכתב.
	הבקשה נדחית.

ר' גם האמור בסעיף זה בנוגע לאחריות נותן השירותים לכל נזק שייגרם ע"י נותן השירותים או מי מטעמו.


	8. 
	35
	27.1
	נבקש להוסיף התראה סבירה לפני ביצוע כל אחת מהפעולות, עם אפשרות סבירה לתיקון.
	הבקשה נדחית.

	9. 
	35
	27.1.1
	נבקש לתקן להוצאות סבירות. לפני קיזוז נבקש לקבל התראה סבירה עם אפשרות לתיקון.
	סעיפי ההסכם יופעלו בהגינות ובסבירות

הבקשה נדחית.

	10. 
	35
	27.2
	נבקש לתקן להוצאות ישירות וסבירות בלבד. נבקש לקבל התראה סבירה לפני ביטול עם אפשרות לתיקון. 
	הבקשה נדחית.

	11. 
	36
	28.7
	1. נבקש לקבל התראה סבירה לפני חילוט הערבות, עם אפשרות לתיקון. 
	ההחלטה על חילוט הערבות תתקבל לאחר מתן זכות טעון.

המילים "ללא כל התראה מוקדמת" יימחקו מהסעיף.

	12. 
	36
	28.8
	נבקש לקבל התראה סבירה לפני חילוט הערבות, עם אפשרות לתיקון.
	ר' מענה לשאלה 11 לעיל.

	13. 
	36
	28.10
	נבקש לתקן שהנ"ל יחול אם הערבות חולטה בהתאם לכל הוראות הסכם זה.
	הבקשה נדחית.

	14. 
	2-14
	3
	מספר ממוצע של משתתפים בכל ישיבה
	בישיבות הפומביות של הוועדות הגיאוגרפיות משתתף צוות הוועדה המונה בדרך כלל 10 חברי צוות, וכן נציגי הרשויות הרלוונטיות שמספרם משתנה מישיבה לישיבה בהתאם לנושא ומספר הרשויות המעורבות בו. בפועל ניתן לאמוד את מספר המשתתפים בטווח של כ-20-25 משתתפים בממוצע.
מלבד זאת יידרש שירות עבור לשכת השר ואגף הבחירות שעבורם יידרשו פחות משתתפים בדר"כ מאשר בוועדות.

	15. 
	2-14
	3
	מהו משך הזמן הממוצע בכל ישיבה
	בישיבות הפומביות של הוועדות הגיאוגרפיות משך הזמן של הישיבה משתנה מנושא לנושא ובהתאם למספר הרשויות המשתתפות בה. ככלל, ניתן לומר שבממוצע משך ישיבה פומבית הוא כשעתיים-שלוש שעות, אם כי בנושאים מורכבים יותר הישיבה יכולה להימשך מעבר לכך.
מלבד זאת יידרש שירות עבור לשכת השר ואגף הבחירות שעבורם יידרשו ישיבות של כשעה בממוצע.

עם זאת מובהר כי הספק נדרש לתת שירות בהתאם לצורך.

	16. 
	3
	3
	לטובת שיבוץ מקליטים - באילו ערים יתקימו הישיבות, וכמה ישיבות בממוצע בכל לוקישן בחודש
	ככלל, הישיבות הפומביות של הוועדות הגיאוגרפיות מתקיימות במחוזות משרד הפנים המצויים בערים: באר שבע, רמלה, ירושלים, חיפה, נוף הגליל. עם זאת, לעיתים מתקיימים ישיבות גם בערים אחרות המעורבות בנושא העומד לפתחה של הוועדה הגיאוגרפית.
היקף הישיבות בכל אתר תלוי בנושאים המצויים בכתב מינוי הוועדה הניתן על ידי מנכ"ל המשרד המשתנה מעת לעת ולכן לא ניתן לאמוד כמה ישיבות יתקיימו בממוצע בכל אתר.
מלבד זאת יידרש שירות עבור לשכת השר ואגף הבחירות שעבורם יידרש שירות בדר"כ בירושלים.
עם זאת מובהר כי הספק נדרש לתת שירות בהתאם לצורך.

	17. 
	כללי
	
	מה ההיקף כספי משוער של הפעילות בשנה
	למידע המבוקש אין חשיבות לצורך הגשת הצעה במכרז.

המשרד פירט במכרז את המידע הידוע לו.

	18. 
	נספח ב'
	23
	אין התאמה בנתונים שציינתם בהצעת המחיר בין עמודי התמלול (4000) לשעות ההקלטה(2500) בהנחה שבכל שעת הקלטה יש כ 25 עמודי תמלול - 2500 שעות הקלטה יהיו כ 62,500 עמודי תמלול ולא 4000 עמודים- נשמח להבהרות.
	מדובר על אומדן.
השירות יינתן בהתאם לצורך והתשלום יבוצע בהתאם לביצוע בפועל.

	19. 
	2-3
	3.2
	סיווג ביטחוני – במקרים בהם נותני השירות יידרשו לעבור הליך סיווג. נדרשת הבהרה באחריות מי ביצוע הסיווג והאם הספק יידרש לשאת בהוצאות כלשהן, ואם כן מה העלות המשוערת לכך.
	ככל ויהיה צורך, סיווג בטחוני יבוצע ע"י אגף הביטחון במשרד הפנים.
עלויות-
1. סיווג בטחוני לרמה 5/6 ללא עלות.
2. סיווג בטחוני לרמות 1-4 בעלות משוערת של 1,250 ₪ + מע"מ.

	20. 
	4
	3.3

	דרושה הבהרה כיוון שנדרש המקליד/המקליט למסור את תמלול הישיבה/קובץ ההקלטה בתום הישיבה. ולכן לא ברור כיצד ניתן לעשות בדיקה מדגמית ע"י עובד אחר.
	ראו נוסח עדכני של המכרז.

	21. 
	4
	3.3
	דרושה הבהרה – להבנתו הקלדה/הקלטה נעשית במהלך הישיבה און-ליין והתוצר מסופק ללקוח בסיום הישיבה. לכן לא ברור נושא עמידה בלו"ז?
	ראו מענה לסעיף 21 לעיל.

	22. 
	11-13
	3.3.10-3.3.11
	עלויות התרגום בשפות אלה שונות משפה לשפה, נבקש בהצעת המחיר לתת עלות נפרדת לכל שפה או לפחות לכל קבוצת שפות. 
	הבקשה נדחית. המשרד לא יכול לצפות מראש את השפות שיידרשו.

	23. 
	13
	3.3.11.5
	נדרשת מיומנות שונה לתרגום סימולטני, כמו כן עלויות מתורגמן סימולטני גבוהות משמעותית מאלה של מתורגמן עוקב. נבקש להוסיף מרכיב נפרד בהצעת המחיר לתרגום זה. כמו כן במידה ויש צורך בציוד לתרגום סימולטני יש לציין זאת בהצעת המחיר.
	אין שינוי בהוראות המכרז. הבקשה נדחית.

	24. 
	13
	3.4
	ביטול של 24 שעות טרם המועד שנקבע משמעותו שנותן השירות מטעם הספק משוריין לפרויקט זה ולא יוכל לקבל עבודה חלופית תוך זמן זה ולכן הספק משלם תשלום מינימלי של לפחות שעתיים לנותן השירות. ומעבר לכך ביטול שעתיים טרם המועד סביר להניח שנותן השירות כבר בדרכו (כיוון שצריך להגיע שעה קודם הישיבה) ולכן חובת הספק לשלם לו עבור הנסיעות וזמן הביטול בנוסף לפיצוי זה. אנו מבקשים שהמשרד יישלם לספק בהתאמה כדי שהספק לא יפסיד במקרים אלה.  
	
ראו שינוי בסעיף 3.4.4 למכרז.

	25. 
	19
	10.2.1.1
	נבקש להגדיל את טווח השנים שבסעיף 10.2.1.1 מ-5 שנים ל-7 שנים. בשנתיים מתוך תקופת חמש השנים האחרונות הייתה מגפת קורונה, העבודה במשרדי הממשלה ירדה ולא פורסמו מכרזים.
	הבקשה נדחית.

	26. 
	19
	10.2.1.2.3
	כמה הקלטות בוצעו ע"י משרד הפנים בכל אחת מן השנים 21, 22 ו-23 במחוז הצפון (קו צפונית לחדרה)?
	ההערכה להיקפי ההתקשרות מצויה בהצעת המחיר.
הצרכים משתנים בכל שנה ואינם קבועים ותלויים בקיום בחירות ואילוצים אחרים.

	27. 
	19
	10.2.1.2.3
	כמה הקלטות בוצעו ע"י משרד הפנים בכל אחת מהשנים 21, 22 ו-23 במחוז הדרום (קו דרומית לגדרה)?
	ראו מענה לשאלה 26 לעיל.

	28. 
	18
	10.1.7
	נבקש לבטל את תנאי הסף שבסעיף 10.1.7 – החזקה בתקן – ISO לא ראוי בעינינו שעבור עבודות תרגום שנאמר בסעיף 3.3.10.2 למכרז שהמשרד אינו צופה היקף שירותים גבוה בנושא, תדרשו תעודת הסמכה ותמנעו ממציעים שהם חברות הקלטה שעיקר עיסוקן בהקלטה ולא בתרגומים מלגשת במכרז. אם אכן היה מדובר במכרז שעיקרו בשרותי תרגום אכן היה הגיוני לבקש תעודת הסמכה לצורך עמידה במכרז, אך לא כך הדבר במכרז זה שבו עיקר העבודות הינו עבודות הקלטה ותמלול. באמצעות תנאי סף לא ראוי זה של תקן ISO אתם מדירים מן המכרז חברות הקלטה רבות. כתוצאה מכך, המחירים שיקבעו במכרז יהיו גבוהים מאלו שניתן היה לקבל אם חברות נוספות היו יכולות להתמודד במכרז. נראה שמדובר בתנאי סף שנועד להבטיח את זכייתו של הספק הנוכחי במכרז ולהבטיח המשך תשלום מחירים גבוהים על ידי משרד הפנים. זאת ועוד, אין להגדיר את הדרישה לתקן ISO  כתנאי סף מנהלי זהו תנאי סף מקצועי.
	הבקשה התקבלה. 
קיום של ISO כאמור יסב למציע ניקוד במסגרת בחינת האיכות.
בכל מקרה שיתקבלו שירותי תרגום על ידי הספק, נדרש כי נותן השירות בפועל יחזיק ב ISO כאמור.



	29. 
	18
	10.1.7
	האם ניתן שמציע יהיה בעל תעודת ISO בתחום התרגום ושירותי ההקלטה ויתר השירותים במכרז יינתנו ע"י קבלן משנה שלו?
	על המציע בעצמו לעמוד בתנאי הסף.
אין מניעה לעשות שימוש לאחר הזכייה בקבלני משנה, בהתאם להוראות המכרז וההסכם.

	30. 
	18
	10.1.7
	האם ניתן שלמציע יהיה קבלן משנה בעל תקן ISO 17100 כדי לעמוד בתנאי הסף שבסעיף 10.1.7? 
ממילא מדובר בשירות שכמותו הנדרשת במכרז היא נמוכה ביותר. 
	ראו מענה לשאלה 29 לעיל.

	31. 
	8
	3.3.9.1
	האם כל ההקלטות שיבוצעו מתומללות או שישנן הקלטות שלא יתומללו?
	כולן יתומללו, אלא אם ניתנה הוראה ספציפית אחרת.


	32. 
	8
	3.3.9.1
	האם שירותי התמלול הם רק תמלולים של הקלטות שיוקלטו ע"י הספק?
	לרוב כן.

ייתכן ויתבקשו תמלולים של דיונים שבוצעו באמצעות אמצעים דיגיטליים כדוגמת זום.

המשרד שומר לעצמו לבקש גם לתמלל קבצים או הקלטות שלא נעשו על ידי הספק.

	33. 
	13
	3.4
	נבקש לקבוע מנגנון של תשלום מינימלי להקלטה, תרגום עוקב והקלדה. שירותים אלה כרוכים בהגעת עובד של הספק למתקני משרד הפנים. במקרים שאורך השירות הוא שעה-שעתיים, התמורה המשולמת לספק היא נמוכה מאוד ואילו הספק נדרש לשלם יום עבודה מלא לעובד. לכן נבקש לקבוע תשלום מינימלי לכל אירוע. 
בעוד שנקבע מנגנון של פיצוי עקב ביטול, לא נקבע מנגנון של פיצוי עקב ביטול לאחר שעובד הספק הגיע למקום מתן השירות, או במקרה שהשירות היה קצר (עד שעתיים).
	הבקשה נדחית.


	34. 
	13
	3.4.3
3.4.4
	במנגנון הפיצוי בגין ביטול אשר נרשם במסמכי המכרז אינו מכסה את הוצאות הספק. מתורגמן/מקליט/קלדן שהוזמן ושנשלח אליכם או שמגיע אל היעד אך בפועל לא מתקיים השירות שהוזמן.
מדובר בעובד אשר שובץ מראש וביטול מסוג זה גורם לכך שכל יום העבודה של אותו אחד יורד לטמיון והחברה נאלצת לשלם לאותו עובד תשלום מלא . 
העדר מנגנון פיצוי הולם עבור ביטול הזמנה פחות מ 24 שעות  פוגע כלכלית בספק, הרי הספק עמד בהתחייבותו באופן מלא, המתורגמן/קלדן/מקליט  (נותן השירות) יקבל את שכרו ואת הוצאות הנסיעה מהספק גם אם עבד 5 דקות וגם אם בוטלה עבודתו ביום שהוזמן כולל פיצוי בגין הוצאות הנסיעה. 
נדרש להוסיף מנגנון פיצוי שבמקרה של ביטול הזמנה פחות מ 24 שעות בהם ישולם לספק מינימום שעתיים.
במכרזי ממשלה בהם אנו מספקים שירותים דומים כיום משולמת תמורה מלאה על ביטול לאחר הגעת המתורגמן/קלדן/מקליט  
משרד המשפטים וביטוח לאומי משולם שעתיים מינימום. 
 
	ראו מענה לשאלה 24 לעיל.

	35. 
	19
	10.2.1+13
תנאי סף + אמות מידה 
	במכרז האמור קיימת דרישה למספר שירותים : קלדנות, הקלטה, תמלול, תרגום מסמכים , תרגום עוקב אך בתנאי הסף ובדרישות האיכות (אמות מידה) המציע נדרש להציג ניסיון רק בתחום הקלטה ותמלול. 
אנו מבקשים לאפשר להציג ניסיון בתחום שרותי הקלטה ותמלול ו/או תרגום המסמכים  ו/או הקלדנות ו/או התרגום העוקב . 

	ראו מענה לשאלה 2 לעיל.

	36. 
	
	
	במסמכי המכרז בסעיף הקלטה ותמלול ,שרותי קלדנות ותרגום עוקב לא ניתנה התייחסות לנושא של מינימום הזמנה.
במכרזי ממשלה בהם אנו מספקים שירותים דומים כיום משולמת תמורה של שעתיים מינימום להגעת קלדן מקליט או מתורגמן . 
מדובר האדם מקצועי המגיע לעבוד ויש מקרים בהם משוחרר אחרי פחות משעה , כל יום העבודה של אותו אחד יורד לטמיון והחברה נאלצת לשלם לאותו עובד תשלום מלא . 
על כן משרדי ממשלה רבים אמצו את נושא התמורה למינימום שעתיים . 
אנו מבקשים לשקול שינוי בהתאם במכרז .
	הבקשה נדחית.

	37. 
	13
	3.4
	בסעיף האמור במסגרת מתן שרותי תרגום עוקב ניתן מנגנון תשלום בגין ביטולים , נדרש לציין מנגנון זהה לשירותים קלדנות ולשרותי הקלטה שהרי גם הם שרותי כוח אדם מקצועי אשר נשלח לספק את השירות בפועל במשרדי המזמין.
	ראו מענה לשאלה 24 לעיל.

	38. 
	18
	10.1.7
	אנו חברה גדולה ומובילה בענף המספקת את כלל השירותים הנדרשים במסגרת המכרז האמור למעלה מ 18 שנה לכלל משרדי הממשלה וכוחות הביטחון ולא נדרשנו להצגת תקן ISO באף מכרז עד היום .
חברתנו ערוכה ונכונה לעשיית  תקן ISO ותוכל להתחייב לעבור את התהליך עד לקבלת אישור תקן כנדרש במקביל להגשת הצעות וזכייה במכרז . 
אנו מבקשים לשקול בקשתנו .
	ראו מענה לשאלה 28 לעיל.


	39. 
	3
	3.3.1
	האם ניתן ניתן לאמוד את ההיקף של שירותי הקלדנות? והאם כל ההקלדות יהיו בשפה העברית?
	ראו מענה לשאלה 26 לעיל.
רובן המכריע של ההקלדות יהיו בעברית. ראו מענה לשאלה 40 להלן.

	40. 
	9
	3.3.9.7.4
	מה כמות הדיונים הצפויים להיות בשפות שאינם עברית?
	
דיונים ספורים אם בכלל.


	41. 
	12
	3.3.10.10.4
	נבקש לשנות את הסעיף ולהגדיר את מועד שליחת הקובץ לפי היקף העבודה. 
	המועד השתנה לשלושה ימי עבודה.


	42. 
	12
	3.3.10.10.5
	נבקש לשנות את הסעיף ולהגדיר את מועד שליחת הקובץ הסופי לפי היקף העבודה.
	המועד השתנה לשני ימי עבודה.


	43. 
	24
	נספח ב' הצעת מחיר
	נבקש להפריד את הצעת המחיר לתרגום עפ"י שפה ( שפות שכיחות+ שפות אחרות)
	הבקשה להפרדה נדחית שכן לא ניתן לצפות את השפות שיידרשו.


	44. 
	24
	נספח ב' הצעת מחיר
	נבקש להפריד מחיר לתמלול בעברית לבין תמלול לשפות זרות
	ראו מענה לשאלה 43 לעיל.

	45. 
	24
	נספח ב' הצעת מחיר
	בפרטי השירות מצויין שהתשלום הוא עבור מילת יעד 250 מילים מתורגמות ובהצעת המחיר רשום מילה במסמך המקורי נבקש לבצע התאמה בעניין.
	התשלום הינו בהתאם לעמוד, כאשר עמוד מתורגם ייחשב לעמוד בו נספרו לפחות 250 מילים (לאחר התרגום).


	46. 
	3
	3.3.2
	נבקש הבהרתכם מה היה היקף שירות ההקלדה בשנתיים האחרונות,
קרי כמה ישיבות בהקלדה התקיימו בכל שנה. 

	ראו מענה לשאלה 26 לעיל.

	47. 
	5
	3.3.7.8
	נבקש להבהיר באיזה ערים התקיימו ישיבות בהקלטה במהלך שנת 2022 ושנת 2023.
	ראו מענה לשאלה 16 ו- 26 לעיל.

	48. 
	6
	3.3.8.1
	נבקש הבהרתכם מה היה היקף שירות הצילום בוידאו בשנתיים האחרונות, קרי כמה הקלטות בוידאו התקיימו בכל שנה ובאיזה ערים בארץ. 
	ראו מענה לשאלה 16 ו- 26 לעיל.

	49. 
	11
	3.3.10.2
	נבקש הבהרתכם מה היה היקף עבודת תרגום המסמכים בשנים 2022 עד 2023, קרי כמה עמודים לתרגום היו בערך בכל שנה. 
	ראו מענה לשאלה 26 לעיל.

	50. 
	28
	נספח ג' - הסכם 4.5
	נבקש לקבוע פרק זמן של 60 ימים כהודעה מראש לסיום ההתקשרות.
	הבקשה נדחית.

	51. 
	32
	נספח ג' - הסכם 
18
	על מנת למנוע מצב בו הסיכון של הספק במכרז זה עולה על הסיכוי מבחינתו, נבקש להגביל את תקרת אחריות הספק ל:
(1) נזקים ישירים בלבד.
באופן בו אחריותו לא תעלה על סך התמורה ששולמה לו בפועל מכח מכרז זה ב- 12 החודשים אשר קדמו למועד היווצרות עילת התביעה. 
	הבקשה נדחית.

	52. 
	32
	נספח ג' - הסכם 18.3
	נבקש להבהיר כי השיפוי כמפורט בסעיף זה יעשה על פי פס"ד שלא עוכב ביצועו ובכפוף לכך ש: (1) מסמכי התביעה או הדרישה יועברו לספק מיד עם קבלתם אצל המזמין; (2) תינתן לספק אפשרות לנהל את קו ההגנה של עצמו (בין היתר על ידי מינוי יועץ משפטי מטעמו); (3) לא ייחתם על ידי המזמין כל הסכם פשרה עם התובע, ללא הסכמת הספק בכתב ומראש.
	הבקשה נדחית.

	53. 
	34
	נספח ג' - הסכם 
25
	נבקש כי ביקורות יבוצעו בכפוף לתיאום זמן סביר מראש ולשמירה על סודיות המידע של לקוחותיו הנוספים של הספק.
	הבקשה נדחית.
המשרד מחוייב לסבירות בפעילותיו ולפעולה על פי חוק.

	54. 
	35
	נספח ג' - הסכם  27
	נבקש כי הפסקת שירותים תתבצע בכפוף למתן הודעה של 30 ימים מראש במהלכה לא תוקנה ההפרה. 
	הבקשה נדחית.
המשרד מחוייב לסבירות בפעילותיו.

	55. 
	35
	נספח ג' - הסכם  28
	נבקש כי חילוט הערבות יבוצע בכפוף למתן הודעה של 14 ימים מראש לספק ומתן הזדמנות לתיקון ההפרה ו/או שמיעת טיעוניו.
	ההחלטה בנוגע לחילוט הערבות תתקבל רק לאחר מתן זכות טעון.

המילים "ללא כל התראה" בסיפא סעיף 12.4 להסכם-ימחקו מההסכם.

	56. 
	37
	נספח ג' (1) 
2
	בהתאם למקובל, נבקש לסייג את חובת הסודיות ביחס ל- (1) מידע שכבר היה ידוע לספק במועד קבלתו ו/או מידע המצוי בנחלת הכלל; (2) מידע שהגיע ו/או יגיע לידיעת הספק מגורמים אחרים וללא הפרת התחייבותו על פי מכרז זה; (3) מידע שפותח ו/או יפותח באופן עצמאי על ידי הספק ו/או כל מי מטעמו ושאינו מבוסס או כולל את המידע הסודי של המזמין; (4) ידע מקצועי, know-how, מתודולוגיה, רעיונות ושיטות עבודה שאינם ייחודיים למזמין; (5) מידע אשר גילויו נדרש על פי הדין ו/או צו של רשות מוסמכת.
	ר' האמור בסעיף 21.2 להסכם.

	57. 
	14
	הזמנה – SLA 3.10
	נבקש להבהיר כי לא יוטל קנס בכל מקרה בו ההפרה בגינה יוטל הקנס נגרמה עקב מעשה ו/או מחדל של המזמין ו/או שאינו בשליטת הספק.
	כל מקרה יבחן לגופו.
המשרד מחוייב לסבירות בפעילותיו.

	58. 
	14
	הזמנה – SLA 3.10
	נבקש לקבוע כי בכל מקרה סך הפיצויים המוסכמים במכרז זה לא יעלה על סכום מצטבר של 5% מסך התמורה אשר תשולם לספק בגינו.
	הבקשה נדחית.





image1.jpeg




